Document ID: 32006D0651

RÅDETS AFGØRELSE
af 15. september 2006
om beskikkelse af de belgiske, græske, irske, cypriotiske, nederlandske, polske, portugisiske, finske, svenske og britiske medlemmer samt af to italienske medlemmer af Det Europæiske Økonomiske og Sociale Udvalg
(2006/651/EF, Euratom)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 259,
under henvisning til traktaten om oprettelse af Det Europæiske Atomenergifællesskab, særlig artikel 167,
under henvisning til udtalelse fra Kommissionen, og
ud fra følgende betragtninger:
(1)
Mandatet for de nuværende medlemmer af Det Europæiske Økonomiske og Sociale Udvalg udløber den 20. september 2006 (1). Medlemmerne af udvalget bør derfor beskikkes for en ny periode på fire år fra den 21. september 2006.
(2)
Den belgiske, græske, irske, cypriotiske, nederlandske, polske, portugisiske, finske, svenske og britiske regering har forelagt en liste, der indeholder et antal kandidater, som er lig med det antal pladser, der ifølge traktaterne er tildelt dem.
(3)
Den italienske regering har forelagt en liste med to kandidater for at supplere den allerede forelagte liste med toogtyve kandidater og for at nå op på et antal kandidater, der er lig med det antal pladser, der ifølge traktaterne er tildelt den.
(4)
Rådet vedtog allerede den 11. juli 2006 de lister, der er blevet forelagt af den tjekkiske, tyske, estiske, spanske, franske, lettiske, litauiske, luxembourgske, ungarske, maltesiske, østrigske, slovenske og slovakiske regering, samt den liste med toogtyve kandidater, der er blevet forelagt af den italienske regering (2) -
TRUFFET FØLGENDE AFGØRELSE:
Artikel 1
Som medlemmer af Det Europæiske Økonomiske og Sociale Udvalg beskikkes for perioden fra den 21. september 2006 til den 20 september 2010 de personer, hvis navne er opført på de lister, der er indeholdt i bilaget til denne afgørelse.
Artikel 2
Denne afgørelse har virkning fra dagen for vedtagelsen.
Udfærdiget i Bruxelles, den 15. september 2006.

Labels: 18
9
15